*Projekts*

## LATVIJAS REPUBLIKAS MINISTRU KABINETS

2019.gada \_\_\_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2012.gada 21.februāra noteikumos Nr.133 "**[**Noteikumi par valsts nodevu par personu apliecinošu dokumentu izsniegšanu**](https://likumi.lv/ta/id/244579-noteikumi-par-valsts-nodevu-par-personu-apliecinosu-dokumentu-izsniegsanu)**"**

Izdoti saskaņā ar [Personu apliecinošu dokumentu likuma](https://likumi.lv/ta/id/243484-personu-apliecinosu-dokumentu-likums)
[5.panta](https://likumi.lv/ta/id/243484-personu-apliecinosu-dokumentu-likums#p5) devīto daļu un [6.panta](https://likumi.lv/ta/id/243484-personu-apliecinosu-dokumentu-likums#p6) astoto daļu

1. Izdarīt Ministru kabineta 2012.gada 21.februāra noteikumos Nr.133 "[Noteikumi par valsts nodevu par personu apliecinošu dokumentu izsniegšanu](https://likumi.lv/ta/id/244579-noteikumi-par-valsts-nodevu-par-personu-apliecinosu-dokumentu-izsniegsanu)" (Latvijas Vēstnesis, 2012, 33.nr.; 2013, 138.nr.; 2014, 32.nr.; 2017, 41.nr., 193.nr.) šādus grozījumus:

1.1. izteikt [3.](https://likumi.lv/ta/id/244579-noteikumi-par-valsts-nodevu-par-personu-apliecinosu-dokumentu-izsniegsanu#p3), [4.](https://likumi.lv/ta/id/244579-noteikumi-par-valsts-nodevu-par-personu-apliecinosu-dokumentu-izsniegsanu#p4)un [5.](https://likumi.lv/ta/id/244579-noteikumi-par-valsts-nodevu-par-personu-apliecinosu-dokumentu-izsniegsanu#p5)punktu šādā redakcijā:

“3. Valsts nodevas apmērs par pases izsniegšanu:

3.1. ir 29 *euro,* ja pasi izsniedz 10 darbdienu laikā;

3.2. ir 57 *euro*, ja pasi izsniedz divu darbdienu laikā.

4. Valsts nodevas apmērs par personas apliecības izsniegšanu:

4.1. ir 15 *euro*, ja personas apliecību izsniedz 10 darbdienu laikā;

4.2. ir 29 *euro*, ja personas apliecību izsniedz divu darbdienu laikā.

5. Ja persona vienlaikus iesniedz dokumentus pases un personas apliecības izsniegšanai, valsts nodevas apmērs:

5.1. ir 20 *euro* par pases izsniegšanu 10 darbdienu laikā;

5.2. ir 40 *euro* par pases izsniegšanu divu darbdienu laikā.”;

1.2. izteikt 7. un 8.punktu šādā redakcijā:

“7. Valsts nodevas apmērs par pases izsniegšanu šo noteikumu 6.punktā minētajai personai:

7.1. ir 15 *euro*, ja pasi izsniedz 10 darbdienu laikā;

7.2. ir 29 *euro*, ja pasi izsniedz divu darbdienu laikā.

8. Valsts nodevas apmērs par personas apliecības izsniegšanu šo noteikumu 6.punktā minētajai personai:

8.1. ir 5 *euro*, ja personas apliecību izsniedz 10 darbdienu laikā;

8.2. ir 15 *euro*, ja personas apliecību izsniedz divu darbdienu laikā.”.

* 1. papildināt 12.1.apakšpunktu ar teikumu šādā redakcijā:

“Valsts pamatbudžeta ieņēmumus, kas iekasēti ar Ārlietu ministrijas starpniecību, valsts pamatbudžeta ieņēmumu kontā ieskaita un administrē Ārlietu ministrija.´;

* 1. papildināt 12.4.apakšpunktu ar teikumu šādā redakcijā:

“Valsts pamatbudžeta ieņēmumus, kas iekasēti ar Ārlietu ministrijas starpniecību, valsts pamatbudžeta ieņēmumu kontā ieskaita un administrē Ārlietu ministrija.”

# 2. Noteikumi stājas spēkā 2019.gada 2.septembrī.

Ministru prezidents A.K.Kariņš

Iekšlietu ministrs S.Ģirģens

Iesniedzējs:

Iekšlietu ministrs S.Ģirģens

Vizē: Valsts sekretārs D.Trofimovs

Peneze, 67219521

dzintra.peneze@pmlp.gov.lv